cyanic-selkie/wikianc huggingface dataset:
Shanghai
20ste eeu
Ná 1949 het die meeste buitelandse maatskappye hul kantore na Hongkong verskuif weens die kommunistiese regering wat nou aan bewind gekom het. In die 1950's en 1960's het Shanghai 'n industriële sentrum en 'n linkse revolusionêre vesting geword. Ten spyte hiervan het Shanghai daarin geslaag om hoë produktiwiteit en sosiale stabiliteit gedurende hierdie tyd te handhaaf. Shanghai het in die geskiedenis van die Volksrepubliek China byna altyd die grootste bydrae tot staatsbelasting gemaak. In die vroeë 1980's het 70-80% van die nasionale belastinginkomste uit Shanghai gekom. Dit het egter verreikende gevolge vir die Shanghai-ekonomie gehad omdat die hoë belastinglas ten koste van kapitaalbou- en instandhoudings- en infrastruktuurbeleggings was. Grootskaalse hervormings is gedurende die 1980's in die suidelike provinsie Guangdong deurgevoer. As gevolg van China se hoë finansiële afhanklikheid van Shanghai, is hervormings in Shanghai eers na 1990 begin.
Toerisme
Die konferensie- en vergadersektor groei ook. Volgens die Internasionale Kongres- en Konvensievereniging het Shanghai 82 internasionale vergaderings in 2018 aangebied, 'n toename van 34% sedert 2017.
Geografie
Shanghai is op 'n alluviale vlakte geleë. As gevolg daarvan is die oorgrote meerderheid van sy 6 340,5 km2 grondgebied plat, met 'n gemiddelde hoogte van 4 m. Getyvlak-ekosisteme bestaan rondom die riviermonding, maar hulle is lank gelede reeds vir landboudoeleindes herwin. Die stad se paar heuwels, soos Sheshan-heuwel, lê in die suidweste, en sy hoogste punt is die piek van Dajinshan-eiland (103 m) in Hangzhou-baai. Shanghai het baie riviere, kanale, strome en mere, en dit is bekend vir sy ryk waterbronne as deel van die Tai-meer opvanggebied.
Mode
Sedert 2001 het Shanghai twee keer elke jaar in April en Oktober sy eie modeweek genaamd Shanghai Fashion Week gehou. Die hooflokaal is in Fuxing Park, en die openings- en sluitingseremonies word in die Shanghai Modesentrum gehou. Die April-sessie is ook deel van die Shanghai Internasionale Modekultuurfees van een maand. Shanghai Modeweek word beskou as 'n gebeurtenis van nasionale betekenis wat beide internasionale en Chinese ontwerpers insluit. Die internasionale teenwoordigheid het baie belowende jong Britse mode-ontwerpers ingesluit. Die geleentheid word aangebied deur die Shanghai Munisipale Regering en ondersteun deur die Volksrepubliek se Ministerie van Handel.
Lug en see
Nadat dit die hawe van Singapoer in 2010 verbygesteek het, het die hawe van Shanghai die wêreld se besigste houerhawe geword met 'n jaarlikse TEU-vervoer van 42 miljoen in 2018. Benewens vrag, het die hawe van Shanghai ook 259 bootvaarte en 1,89 miljoen passasiers in 2019 hanteer.
Sokker en basketbal
Shanghai is die tuiste van verskeie sokkerspanne, insluitend twee in die Chinese Superliga: Shanghai Shenhua en Shanghai Port. China se topvlak-basketbalspan, die Shanghai Sharks van die Chinese Basketbalvereniging, het Yao Ming ontwikkel voordat hy by die Amerikaanse NBA aangesluit het. Shanghai se bofbalspan, die Shanghai Golden Eagles, speel in die China bofballiga.
Jan van Engeland
Bewind
In 1213 het hy Engeland ’n feodale besitting van die pous gemaak om ’n konflik met die Rooms-Katolieke Kerk te beëindig en in 1215 het sy opstandige baronne hom gedwing om die Magna Carta te onderteken, die daad waarvoor hy die meeste onthou word. Omdat hy dit onder dwang geteken het, het hy hom egter nie veel aan die bepalings gesteur nie.
Die opstandelinge wou die Franse kroonprins Lodewyk (die latere koning Lodewyk VIII) as koning hê. Dié het Londen in Junie 1216 binnegeval en Jan het na die noorde teruggetrek. Op 18 of 19 Oktober 1216 is hy aan disenterie dood. Hy is opgevolg deur sy negejarige seun as Hendrik III.
F.W. Boonzaier
Drama
Die stad Sodom is ’n drama oor ’n jong wit meisie wat na die groot stad vertrek en deur armoede tot prostitusie gedryf word. Wanneer sy tuberkulose opdoen en probeer terugkeer huis toe, weier haar pa om haar terug te neem. Hierdie drama sluit aan by die vele werke in Afrikaans in hierdie tyd wat die armblanke en die verderflikheid van die stad as temas het.
Tristangrootalbatros
Die Tristangrootalbatros (Diomedea dabbenena) is 'n voël wat soms aan die weskus van Suid-Afrika opgemerk word. Die voël is 100 – 110 cm groot, weeg 6 – 7 kg en het 'n vlerkspan van 2,5 - 3,2 meter. Die voël se status is kritiek bedreig; die bevolking word op minder as 20 000 gereken. In Engels staan die voël bekend as die Tristan albatros.
Cassini-Huygens
Naam
Cassini is genoem na die Italiaanse sterrekundige Giovanni Domenico Cassini (1625–1712), wat die verdelings in Saturnus se ringe en vier nuwe mane ontdek het.
Vluggeskiedenis
Die Cassini-Huygens is op 15 Oktober 1997 gelanseer.
Op 23 Januarie 2000 het Cassini verby die asteroïde 2685 Masursky gevlieg en foto's daarvan geneem vanaf 1,6 miljoen km. Daaruit kon geraam word dat die asteroïde ’n deursnee van 15 tot 20 km het.
In Mei 2005 het Cassini ’n reeks eksperimente begin om die grootte-verspreiding van deeltjies in Saturnus se ringe en die planeet se atmosfeer te meet. Wentelings vir dié doel het vier maande geduur. In dié tyd het die tuig agter die ringvlak van Saturnus inbeweeg, soos van die Aarde af gesien, en radiogolwe deur die deeltjies gestuur. Die radiogolwe is op die Aarde opgevang, waar die frekwensie en krag van die seine ontleed is om die struktuur van die ringe te help bepaal.
Verlenging van die sending
In November is ’n besonderse noorderlig op Saturnus se noordpool ontdek. Dit beslaan ’n groot gebied en die lig is in die infrarooi-spektrum. Anders as Saturnus se hoof-aurora, wat lig in die ultraviolet-spektrum uitstraal, verander dié lig vinnig en kan dit met tye selfs verdwyn. Volgens vorige modelle behoort die lig nie te bestaan nie. Dit het wetenskaplikes weer eens laat besef dat hulle eintlik min van Saturnus se magneetveld verstaan.
In April 2010 is die eerste foto geneem van weerlig op ’n ander planeet. Dit was nie voorheen moontlik nie omdat Saturnus selfs snags te helder is vanweë die lig wat die ringe weerkaats. Danksy die posisie van die planete in daardie stadium het die weerkaatsing genoeg afgeneem dat die weerlig sigbaar was. Die strale is minstens so sterk soos die grootste weerligstrale op die Aarde.
Oor die hele jaar is ’n storm dopgehou wat in 2010 in Saturnus se noordelike halfrond waargeneem is. Intussen het die storm oor die hele planeet versprei. Dit is 15 000 km lank van noord tot suid en beslaan ’n gebied van sowat 5 miljoen km2.
In Maart is metaanreën vir die eerste keer in die laelande van Titan waargeneem. ’n Groot wolkformasie is dopgehou en die grond was aansienlik donkerder nadat dit verbygetrek het. Dié verandering, wat oor 500 000 km2 gestrek het, kan die beste verduidelik word as ’n metaanneerval oor dié gebied.
In April het die JPL bewyse bekendgemaak van ’n elektromagnetiese verbinding tussen Saturnus en Enkelados. Dit is gevind ná die intensiewe bestudering van Cassini se data uit 2008 en verklaar Saturnus se jaarlikse ultraviolet-noorderlig. Dit word veroorsaak deur die impak van elektrone wat uit die waterplasma bo Enkelados stam en deur die verbinde magneetveld van daar na die noordpool gelei word.
Andries Henning
Herkoms en jeug
Henning het opgegroei op die plaas Heuningkrans, distrik Burgersdorp. Sy ouers was stigters van die Gereformeerde Kerk. Op 12 Julie 1880 is hy getroud met Cecilia Johanna (tant Hannie) Venter (plaas Botterfontein, distrik Burgersdorp, 22 Julie 1865 – Fauresmith, 5 Augustus 1949), dogter van Jasper Venter van Botterfontein. Albei het gestam uit getroue kerkgangers. Van haar is gesê: "Sy was een van die steunpilare in die opbou van die gemeente, geestelik sowel as stoflik; op hoë ouderdom was sy nog gesteld op die handhawing van die suiwere bediening van woord en sakrament.
Jopie Fourie
Vooraf
duimnael|links|320px|Genl. [[Piet Cronjé nuttig ontbyt op Newcastle tydens die Tweede Vryheidsoorlog. Jopie Fourie is die man met 'n kaal kop wat vyfde van links staan.]]
Josef Johannes Fourie is op 27 Augustus 1878 in die Distrik Pretoria gebore, en sterf in 1914 voor ’n vuurpeloton. Hy word deur baie as ’n held gesien wat tot die einde gestaan het vir dit waarin hy glo.
Tydens die Jameson-inval het die sewentienjarige Jopie, saam met sy oom Japie, onder kommandant Piet Roos gedien. Hulle was dan ook betrokke by die laaste harde skermutseling wat gelei het tot die opsteek van die wit vlag (na bewering ’n voorskoot) deur dr. Jameson se manne. Jopie word toe deur kmdt. Roos versoek om ’n brief op te stel en sommer ook gelas om die brief aan die dokter te gaan oorhandig. Kort daarna het dokter Jameson oorgegee.
Krygshof
Na aanhoor van getuienis en betoë is beide skuldig bevind en ter dood veroordeel. Die regering het die skuldigbevindindings bekragtig en, in die geval van Jopie Fourie, ook sy vonnis.
Jopie Fourie is gefusileer op 20 Desember 1914. Met vaste stem begin Josef Gesang 20:8 sing: "Als wy de doodsvallei betreën, laat ons elke aardse vriend alleen..." Aan die einde van die tweede versreël klink die bevel – die skote val en kaptein Jopie Fourie stort neer. Vier skote het sy bors getref en 'n vyfde een was deur sy kuiltjie en het sy nekwerwels vergruis.
Swazi
]] [[Lêer:South Africa 2011 Swazi speakers density map.svg|duimnael|links|Geografiese verspreiding van Swazi in Suid-Afrika ná bevolkingsdigtheid per vierkante kilometer in 2011:
Woorde
Algemene woorde en frases:
Anna Achmatowa
Anna Achmatowa (Russies en Oekraïens: А́нна Ахма́това; – 5 Maart 1966) was ’n modernistiese digter in Rusland en die Sowjetunie. Sy is gebore as Anna Andrejewna Gorenko (Russies: А́нна Андре́евна Горе́нко; Oekraïens: А́нна Андрі́ївна Горе́нко) en het onder die skuilnaam Anna Achmatowa geskryf.
Die vervloekte jare
Sewentien maande lank het ek gepleit
Alles is nou ewige verwarring.
Vanaf 1939: Die Ontdooiing
Achmatowa se seun is einde 1949 weer in hegtenis geneem en tot 10 jaar in ’n Siberiese strafkamp gevonnis. Sy het ’n groot deel van die volgende paar jaar daaraan gewy om hom vrygelaat te kry en het selfs ’n openlik propagandistiese gedig, Tot lof van vrede, gepubliseer waarin sy Stalin en sy regering steun. Ljef het tot in 1956 in die Goelag gebly, tot ’n hele ruk ná Stalin se dood, voor hy vrygelaat is. Bayley suggereer dat haar pro-Stalinistiese werk ook haar eie lewe kon gespaar het; Achmatowa het dit egter nooit self erken nie. In 1951 is sy weer tot die skrywersunie toegelaat en haar gedigte het in 1956 weer begin verskyn. In dié jaar is haar seun vrygelaat – ’n bitter man omdat hy geglo het sy ma het meer in haar gedigte belanggestel as in hom en dat sy nie hard genoeg probeer het om hom vrygelaat te kry nie. Achmatowa se Gedigte (Stichotworenija) is in 1958 gepubliseer en Gedigte 1909–1960 (Stichotworenija 1909–1960) in 1961. Die loop van die tyd (Beg wremeni), ’n versameling gedigte van 1909 tot 1965, is in 1965 gepubliseer. Dit was feitlik ’n volledige versameling van haar werk, hoewel die verdoemende Requiem nie daarin verskyn nie.
Laaste jare
In die laaste jare van haar lewe het sy steeds in Leningrad gewoon, vertaalwerk gedoen, Poesjkin nagevors en gedigte geskryf. Hoewel haar werk steeds gesensor is, het sy tyd bestee aan die herskryf van werk wat tydens die vervolgings vernietig of verbied is of wat haar seun se lewe in die Goelag sou bedreig, soos die verlore, halfoutobiografiese toneelstuk Enûma Elish.
2020 Eifelse Grand Prix
Wedren
Nico Hülkenberg vervang die siek Lance Stroll tydens die vrye oefensessie 3. Hy spring in die laaste plek weg vir die wedren, maar eindig 'n skaflike 8ste wat aan hom die "bestuurder-van-die-dag"-titel besorg.
Mutual Gebou
Geskiedenis
thumb|240px|links|Die naam op die gebou word in [[Afrikaans en Engels aangegee as "Mutual Gebou" en "Mutual Building". Die interessante fries word in die artikel bespreek.]] In die 1930's het dit duidelik geword die Suid-Afrikaanse Onderlinge Lewensversekeringsgenootskap het ’n nuwe hoofkwartier nodig en baie ambisieuse doelwitte is vir die nuwe gebou gestel: Dit moes die hoogste gebou in Suid-Afrika wees (of dalk in die hele Afrika, met die uitsondering van die Egiptiese piramides); dit moes die vinnigste hysers hê, en die grootste vensters. Terselfdertyd moes dit die waardes van die onderneming weerspieël: "krag, veiligheid en ’n vertroue in die toekoms"; dit het ’n kombinasie van tradisionele en kontemporêre ontwerp geverg.
Soeke na inspirasie
Art Deco is gekies as ’n argitektoniese styl. Ander style is ook bygevoeg (soos Neo-Klassisisme vir die banksaal) wat bedoel was om die langdurige en tradisionele waardes van Old Mutual te versterk.
Die ingangsportaal
thumb|center|200px|Die ingangsportaal. Swart, goudbeaarde oniks is in die ingangsportaal in Darlingstraat gebruik. Die plafon is hoër as 15 m en is met bladgoud afgewerk. Die glasvenster bo die deur na die banksaal (bo) toon die ikoniese ziggoeratvorm van die gebou. Besoekers moet 17 treetjies klim om toegang tot die banksaal te kry, en aan die bokant is die oorspronklike hokkie waar veiligheidspersoneellede gesit het om te sien wie die gebou inkom en verlaat.
Die direksiekamer
center|thumb|500px|Die direksiekamer. In die direksiekamer, bo die stoellys, is ’n aaneenlopende gesnede stinkhoutfries met dier- en blommotiewe (dit sluit 14 verskillende spesies voëls en diere in). Ivan Mitford-Barberton het die kunswerk gemaak en dit is moontlik die laaste werk wat hy in die gebou gedoen het. Bo die fries is ’n paneelkunswerk deur Joyce Ord-Brown wat Kaapstad op ’n lighartige manier uitbeeld. . Die gordyne is merkwaardig; hulle is in Eswatini (vroeër Swaziland) deur Coral Stephens Handweaving geweef.
Die fries
’n Ander weergawe van die hele fries kan elders gevind word.
NG gemeente Louis Trichardt
Agtergrond
Die dorp lê aan die voet van die skilderagtige Soutpansberg. Hier het die trek van Louis Tregardt, wat die Kaapkolonie in 1836 verlaat het, 'n paar jaar vertoef voordat die rampspoedige reis verder voortgesit is. Hier het die Voortrekkerdorpie onder leiding van genl. Andries Potgieter in 1848 tot stand gekom en is dit ná sy dood, in 1852, deur genl. Stephanus Schoeman verder opgebou. In 1867 moes hierdie florerende voorpos in die Trekkersgeskiedenis voor die aanvalle van die Vendas ontruim word. Schoemansdal het verdwyn. Die gevreesde geelkoors en malaria het hul slagoffers in tientalle neergeslaan. Twee grafte kon uitgeken word en daarop is die stene ter gedagtenis van genl. Potgieter en wyle mev. ds. Van Warmelo aangebring.
Stigting
Die generaal het egter met die plan voortgegaan en ná sy dood het sy seun Jan. A. Joubert in die bank 'n bedrag van £280 bestem vir die bou van die kerk gevind. Hy betaal toe die bedrag aan die gemeente oor. Me. Joubert was oortuig daarvan, as dit nie was vir die Tweede Vryheidsoorlog nie, waardeur haar man se dood veroorsaak is, sou hy wel sy plan kon uitgevoer het. In haar testament het sy dus die som van £1 000 aan die gemeente van Louis Trichardt bemaak. In Februarie 1917, ná haar dood, het Jan Joubert die bedrag aan die gemeente gestuur. Reeds in haar leeftyd het sy ook aan die gemeente gedink en by geleentheid 'n harmonium geskenk.
Reinheitsgebot
Geskiedenis
Die Reinheitsgebot is ook in Griekeland afgedwing van die vroeë 19de eeu tot en met die vervanging daarvan deur EU-wetgewing, deur die toedoen van die eerste Griekse koning Otto (oorspronklik 'n Beierse prins).
Albatros
Die albatros is 'n familie voëls wat aan die orde Procellariiformes behoort. Die voëls is groot met lang vlerke waarmee hulle dinamies kan sweef. Hulle spandeer meeste van die tyd oor die see en kom selde naby land. Daar is drie hoofgroepe wat aan die Suid-Afrikaanse kus voorkom, naamlik: grootalbatrosse (Diomedea), malmokke (Thalassarche) en die bruinalbatrosse (Phoebetria).
Bermudadriehoek
Oorsprong
Vlug 19 alleen sou weer behandel word in die April 1962 uitgawe van die Amerikaanse tydskrif "American Legion". Daarin het die skrywer Allan W. Eckert geskryf dat die vlugleier gesê het: "Ons gaan witwater binne, niks lyk reg nie. Ons weet nie waar ons is nie, die water is groen, geen wit nie." Hy het ook geskryf dat amptenare by die Vloot-raad van ondersoek gesê het dat die vliegtuie "na Mars gevlieg het". Sand se artikel was die eerste wat 'n bonatuurlike element in die Vlug 19-voorval voorgehou het.
Hannover 96
Die klub speel sy tuiswedstryde sedert 1954 in die AWD-Arena in Hannover (vroeër bekend as die Niedersachsenstadion). Voor 1954 het die klub op die Radrennbahn gespeel.
Erelys
Duitse sokkerkampioen DFB-Pokal
Vlag van Maledive
Simboliek
Die rooi fraiing stel die dapperheid van die volk se helde en hul gewilligheid om hul laaste druppel bloed ter verdediging van hul land te stort, voor. Die groen stel vrede en voorspoed voor. Die wit sekelmaan stel ’n staat van verenigde Islamitiese geloof voor.
Alderamin
Met ’n deklinasie van meer as 62 grade noord is Alderamin meestal in die Noordelike Halfrond sigbaar, en reg deur die jaar in Europa, Noord-Asië, Kanada en Amerikaanse stede so ver suid as San Diego. Vanweë sy skynbare magnitude van sowat 2,5 is dit maklik met die blote oog sigbaar, selfs in stede met ligte lugbesoedeling.
Jinjer
Musiekstyl en invloede
Die groep ag verskeie invloede op hul musiek, waaronder Guano Apes, Slayer, Death, Pantera, Anathema, Lamb of God, Gojira en Twelve Foot Ninja. Asook groepe oor die hele spektrum van R&B, soul, funk, jazz, reggae, en hip-hop.
Erwin Huber
Erwin Huber (* 26 Julie 1946 in Reisbach) is 'n Duitse politikus van die Christelike Sosiale Unie (CSU), die Christen-Demokratiese Unie se bondgenoot in die staat Beiere.
Paralimpiese Somerspele 2004
Die Paralimpiese Somerspele 2004 (Grieks: Θερινοί Παραολυμπιακοί Αγώνες 2004) is tussen 17 en 28 September 2004 in Athene, Griekeland, aangebied. Tydens die geleentheid het 3 808 atlete uit 135 nasies aan 519 items in 19 verskillende sportsoorte deelgeneem. Dit was die twaalfde Paralimpiese Somerspele wat aangebied is.
Sporte
19 Paralimpiese sporte is tydens die Spele beoefen. • 4
Aam
Aam is 'n inhoudsmaat vir vloeistowwe, vroeër gebruik aan die Kaap vir die afmeet van wyn. Dit is ongeveer gelyk aan 150 liter (135 tot 160 liter). Een aam word onderverdeel in vier ankers. Die eenheid het na die ingebruikneming van die SI-stelsel in onbruik verval.
Newfoundland en Labrador
Newfoundland en Labrador (Engels: Newfoundland and Labrador [ˌnuːfən(d)ˈlænd ən(d) læbrəˈdɔr], Frans: Terre-Neuve-et-Labrador) is die mees oostelike van Kanada se tien provinsies.
Sammy Claassen
duimnael|Sammy Claassen, 2005 Sammy Claassen is in 1968 op Laaiplek gebore. Hy het skoolgegaan aan Noordhoek Primêr in Velddrif asook aan Weston Senior Sekondêre Skool te Vredenburg. Hy is getroud en het twee kinders, ’n seun en ’n dogter.
Kort hierna word Claassen verkies as ANC-leier vir die Velddriftak asook Bergriviersone. Hy word verder bevorder tot die ANC Weskusstreekbestuur, ’n posisie wat verseker het dat hy aangestel word as die eerste ANC-streekwoordvoerder in die Wes-Kaap. In 2018 bedank Sammy uit die ANC omdat hy koppe gestamp het met nasionale en provinsiale ANC-leiers oor die nasionale vraagstuk met betrekking tot bruinmense wat uitgesluit en benadeel word deur ANC-beleid in die staatsdiens en die breër samelewing. Hy het sterk standpunt ingeneem teen korrupsie, menseregteskendings en swak dienslewering.
Katherine Kelly Lang
Katherine Kelly Lang (gebore 25 Julie 1961) is 'n Amerikaanse aktrise en vervaardiger. Sy is bekend vir haar rolle in die televisiereekse The Young and the Restless (1973), Magnum, P.I. (1980), The Bold and the Beautiful (1987), en Venice the Series (2009).
95 stellings
Rolspelers in die aflaatbedryf
Nou het aartsbiskop Albrecht gesoek na 'n vernuftige en welsprekende "algemene onderkommissaris van aflate" of commissarii apostolici et haereticae pravitatis Inquisitoris specialis. Johann Tetzel, wat reeds kon terugkyk op 'n veelbewoë lewe, en reeds vanaf 1504 as aflaatprediker opgetree het, het hieraan voldoen. Aan hierdie dominikaanse monnik en prediker is volmag verleen om die aflaatbriewe te bemark. Hy het toe al reeds die publiek aangevuur met die woorde: "Sodra geld in die kas klingel, spring 'n siel uit die vagevuur in die hemel." Veral waar hy die saak van gestorwe familielede by sy bemarking betrek het, waar ook geen berou of boetedoening betrokke kon wees nie, het hy gewis die Rooms-Katolieke leer te buite gegaan. Daar was verder gerugte dat hy aflate verkoop het vir kwytskelding van skuld en vergifnis van toekomstige sondes, maar Tetzel en sy ondersteuners sou dit ontken. Die pryslys vir enkele sondeaflate was nietemin bekend; vir kerkroof nege, doodslag sewe, heksery ses, en ouer-, broeder- of sustermoord vier gouddukate.
95 stellings
Luther wou die lys van stellings in Latyn oor die leer en praktyk van aflate gebruik as die grondslag vir 'n teologiese diskoers oor etlike kwelvrae rondom hierdie onderwerp. Die inhoud daarvan was nie sprekend van 'n radikale breuk met die Rooms-Katolieke Kerk nie, en Luther het later selde daarvan melding gemaak. Luther het immers tussen 1516 en 1521 twintig verskillende stellingstelle vir redevoering voorberei. Ook het Andreas Karlstadt 'n stel van sulke stellings in April 1517 opgestel, wat meer radikaal as Luther s'n was.
Repliek
Luther het begin vrees dat die situasie buite beheer was en dat hy in gevaar mog verkeer. Om sy teenstanders te paai het hy in Maart 1518 die "Preek oor Aflate en Genade" (Sermon von Ablass und Gnade) gepubliseer, wat nie die pous se gesag uitgedaag het nie. Hierdie kort Duitstalige pamflet was vir leke toeganklik en is weens die sukses daarvan 20 keer herdruk. Tetzel het gereageer met 'n punt vir punt weerlegging daarvan, getiteld "Weerlegging van 'n Voorbarige Preek van Twintig Foutiewe Artikels," wat baie verwysings na die bybel en belangrike teoloë bevat het. Sy pamflet was egter nie naastenby so gewild as Luther s'n nie. Luther se repliek op Tetzel se pamflet, getiteld "Rakende die Vryheid van die Preek oor Pouslike Aflate en Genade" was egter weereens 'n suksesvolle publikasie.
Avestiese alfabet
Letters
Die volgende lys toon die letters in die volgorde en getranskribeerde vorm volgens Hoffmann (1996):
Sien ook
Geskiedenis van die alfabet
Internasionale verhoudinge
Neo-realisme
Die neo-realisme het betrekking op 'n teorie wat 'n meer deeglike uitwerking van die klassieke realistiese visie dat die internasionale state stelsel gekenmerk word deur anargie en dat state hierin probeer om te oorleef deur soveel moontlik mag te verkry. State is primêre akteurs omdat daar geen politieke monopolie op die bestaande magte is wat bo enige soewereine is nie. Terwyl state die hoofrolspelers bly, word meer aandag aan die magte bo en onder die state gegee deur middel van analise- of struktuur-agentskapsdebat. Die internasionale stelsel word gesien as 'n struktuur wat op die staat impakteer met individue onder die vlak van die staat wat as agentskap op die staat as geheel optree.
Pluralisme
Die basisaannames van die teorie is:
Mia Farrow
Mia Farrow (op 9 Februarie 1945 gebore as María de Lourdes Villiers Farrow) is ’n Amerikaanse aktrise, aktivis en voormalige model.
Loopbaan
Sy het eerste aandag getrek in die TV-sepie Peyton Place en haar kort huwelik met Frank Sinatra. Vir haar spel as Rosemary in Roman Polanski se 1968-prent Rosemary's Baby is sy vir ’n Bafta en Golden Globe benoem. Sy het daarna ook in prente soos Secret Ceremony (1968), John and Mary (1969), Follow Me! (1972), The Great Gatsby (1974) en Death on the Nile (1978) verskyn.
Samespanning
Samespanning is slegs suksesvol indien die ooreenkoms afgedwing kan word. Wanneer 'n groot aantal verkopers betrokke is, is suksesvolle samespanning hoogs onwaarskynlik (indien nie onmoontlik nie). Daar sal altyd deelnemers wees wat die ooreenkoms verbreek, in die hoop dat ander dit nie sal agterkom nie, of nie sal reageer nie. Met 'n klein aantal groot produsente is die verdeling van die wins tussen die lede van 'n kartel dikwels 'n geskilpunt. Die voorwaardes vir suksesvolle samespanning sluit die volgende in:
W. H. Auden
Wystan Hugh Auden (gebore op 21 Februarie 1907 – oorlede op 29 September 1973) was 'n Engelse digter.
In 1939 emigreer Auden na die VSA en aanvaar Amerikaanse burgerskap in 1946. Tussen 1941 en 1948 skryf hy vier lang gedigte: "New Year letter", "The sea and the mirror", "For the time being" en "The age of anxiety". Vir laasgenoemde ontvang hy die Pulitzerprys in 1948. Die invloed van Freud en Marx het nou plek gemaak vir dié van die twee Christelike denkers Kierkegaard en Niebuhr, en Auden se gedigte sedert die veertigerjare is sterk godsdienstig. In sy werk word die morele dilemma van die mens en die soeke na die sin van die lewe uitgebeeld. Auden se ander werk sluit ook in twee bundels liriese gedigte Look stranger! (1936) en Another time (1940). en ander bundels soos The shield of Aehilles, Homage to Clio, About the house en ''City without walls. The enchafed blood (1951) en The dyer's hands'' (1962) bevat literêre kritiek, waaronder essays oor Kafka, Rilke, James en Yeats. Tussen 1956 en 1961 was hy professor van poësie aan Oxford. Hy is op 29 September 1973 onverwags in Wene oorlede.
65ste Oscar-toekenningsaand
Die 65ste Oscar-toekenningsaand is op 29 Maart 1993 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1992. Die aanbieder was Billy Crystal.
Tonga (Malawi)
Lewenstyl
Die lede van die Tonga-stam het lobola in die vorm van geld betaal. Wanneer ’n vrou of kind siek geword het, kon nog geld van die man se familie geëis word. Mans mag nie van hul vrou geskei het sonder ’n openbare verhoor nie, maar sy en haar familie kon hom sonder enige formaliteit verwerp – tensy hy uit ’n ryk of magtige familie gekom het.
Taal
Sowat 170 000 Malawiërs praat Chitonga. Die Tonga wat in Zambië gepraat word, is ook ’n Bantoetaal, maar behoort tot ’n ander groep.
Heiligendamm
Heiligendamm, 'n strandoord in die Mecklenburgse Baai van die Oossee, is 'n stadsbuurt van Bad Doberan, 'n stad in die Duitse deelstaat Mecklenburg-Voorpommere.
Djiboeti
Djiboeti (Arabies: جيبوتي, Ǧībūtī), amptelik die Republiek Djiboeti (ook Djibouti), is 'n land in Oos-Afrika, geleë op die Horing van Afrika. Djiboeti word begrens deur Eritrea in die noorde, Ethiopië in die weste en suide, en Somalië in die suidooste. Die res van die grens word deur die Rooisee en die Golf van Aden gevorm. Oorkant die Rooisee, op die Arabiese Skiereiland, 20 km van die kus van Djiboeti, is Jemen. Die hoofstad van Djiboeti is die gelyknamige stad: Djiboeti.
Demografie
Byna al die mense van Djiboeti is Moslems, slegs 'n klein persentasie is Christene, vernaamlik die Europeërs.
Mariner 8
Sending
Mariner 8 is gelanseer op 8 Mei, 1971 in 'n Atlas-Centaur SLV-3C vuurpyl (AC-24). Die Centaur-enjin (tweede fase) het ontbrand 265 sekondes na lansering maar die boonste gedeelte het begin om te ossilleer en buite beheer begin rond tuimel. Die Centaur fase het 365 sekondes na lansering afgesluit weens 'n brandstof voorsiening probleem as gevolg van die tuimeling. Die Centaur en vrag het ontkoppel en beide het teruggeval binne die aarde se atmosfeer, ongeveer 1500 km vanaf die lanseer kompleks en ongeveer 560 km noord van Porto Rico, waar dit in die see gestort het.
Vakuool
'n Vakuool is 'n ruimte in die sitoplasma van 'n sel wat deur 'n membraan begrens word en met vloeistof gevul is.
Al-Masdjid an-Nabawi
Al-Masdjid an-Nabawi (Arabies: المسجد النبوي, Moskee van die Profeet) is ’n moskee in Medina, Saoedi-Arabië, wat gebou is deur die profeet Mohammed. Dit is die tweede moskee in die geskiedenis van Islam (naas die Kaäba) en is nou een van die grootstes in die wêreld. Dit is die tweede heiligste plek in Islam naas Al-Masdjid al-Haram in Mekka. Die moskee is permanent oop.
Vakuool
Die vloeistof in die vakuool word selsap genoem. Dit bestaan hoofsaaklik uit water waarin 'n verskeidenheid opgeloste stowwe en kolloïede aanwesig is. Die membraan wat die vakuool van die omringende sitoplasma afsluit, word die tonoplast genoem. Dit is ook differensieel-deurlatend en beheer dus die in- en uitvloei van stowwe in die vakuool.
Akbar die Grote
Godsdienspolitiek
Hy het probeer om hierdie beleid te ondersteun deur 'n Din-i-Ilahi te stig, letterlik: godsdiens vir God. Daar is egter baie meningsverskille oor die inhoud van hierdie 'godsdiens vir God'. Volgens sommige was dit 'n nuwe godsdiens wat die tradisies van die Soefies, die Jains en die Parsi (= aanhangers van Zarathustra) noukeurig gevolg het. Maar volgens die Indiese Moslem-geleerde Makhan Lal Roy Choudury, was dit nie meer as 'n reeks gebooie wat ruimte gemaak het vir die waarde wat elke belangrike godsdiens ingebring het en godsdienstige verdraagsaamheid bevorder het nie. Vir Choudhury beteken hierdie godsdiens nie dat Akbar sy eie Moslem-identiteit ontken het nie.
Dood
Op 27 Oktober 1605 is keiser Akbar aan disenterie oorlede. Sy seun Prins Salim het hom op 3 November 1605 opgevolg. Akbar word begrawe in die mausoleum van Akbar in Sikranda, naby Agra.
Doop
Dit is 'n heilige sakrament en word nie ligtelik opgeneem nie. Daar is ook geen sprake in die Bybel van enige persoon wat meer as een keer gedoop is nie. Volgens die Geloofsbelydenis van Necéa glo die Christene in een doop. Dit wil sê dat jy as mens net een keer gedoop hoef te word.
Poema
Klassifikasie en ewolusie
Navorsing het bewys dat die poema en jaguarandi die naaste verwant is aan die moderne jagluiperd van Afrika en Wes-Asië, hoewel hierdie verband onopgeklaar bly.
Jag en dieet
Hoewel die poema in staat is om blitsvinnig te hardloop, bekruip hy oor rotslyste en digte onderbos en bome, alvorens daar op die prooidier se rug gespring en ’n verstikkende nekslag toegedien word. Van die kleiner diersoorte se nekke kan gebreek word deur ’n harde byt en die momentum waarop dit op die grond neergeslinger word.
Ekologiese rol
Die Yellowstone Nasionale Park bied ’n mikrokosmiese ekostelsel om die wisselwerking tussen roofdiere in Noord-Amerika te bestudeer. Uit die drie groot roofdiere kom die bruinbeer as die meeste dominant voor, selfs al is die dier nie altyd daartoe in staat om ’n trop wolwe of ’n poema van sy prooi af te weer nie. Daar is bevind dat die bruin- en swartbeer 24% van poemavangste in die Yellowstone en Glacier Nasionale Park besoek het, en 10% van die karkasse aan hulself toegeëien het.
Selfstandige naamwoord
Bepaaldheid
In die meervoud word nogtans geen onbepaalde lidwoord gebruik nie:
Speltoetser
Werking
Die meeste speltoetsers kan verskeie woordeboeke gebruik, soos vir ander tale of spesifieke vakrigtings – of die gebruiker kan dit self opstel.
Poema
Bewaringstatus
Navorsingsimulasies toon dat die poema ’n lae uitsterwingsrisiko in gebiede van 2 200 km² of meer sal loop. Sou so min as een tot vier nuwe poemas per jaar per bevolking bygevoeg word, sal die poema se voortbestaan aansienlik versterk. Die klem word dus geplaas op die belangrikheid van die vrylike beweging van die poema tussen onderskeie habitatte en streke.
Salvador Dalí
Vroeë lewe
Dalí se moeder het in 1921 aan borskanker gesterf. Volgens Dalí was sy moeder se dood "die grootste terugslag wat ek in my lewe ervaar het. Ek het haar aanbid . . . ek kon myself nie versoen met die verlies van 'n wese op wie ek staatgemaak het om die onvermydelike vlekke op my siel onsigbaar te maak nie". Na haar dood het Dalí se pa met sy oorlede vrou se suster getrou (Dalí se tante dus). Dalí het nie wrokgevoelens jeens dié huwelik gekoester nie, aangesien hy 'n groot liefde en respek vir sy tante gehad het.
Simboliek
Die eier is 'n ander algemene Dalí-agtige beeld. Hy verbind die eier met die voorgeboortelike en intra-uteriene (dit wat binne die uterus is) om dus hoop en liefde te simboliseer; dit kom voor in Die Groot Masturbeerder en Metamorfose van Narsissus. Verskeie diere kom ook deurgaans in sy werk voor: miere dui op die dood, verval en ontsettende seksuele begeerte; die slak word verbind met die menslike hoof (hy het 'n slak op 'n fiets gesien buite Freud se huis toe hy hom vir die eerste keer ontmoet het) en sprinkane is 'n simbool van vermorsing en vrees.
Ondernemings buiten skilder
Twee van die gewildste voorwerpe van die surrealistiese beweging was die Kreeftelefoon en die Mae West-lippebank, wat onderskeidelik in 1936 en 1937 deur Dalí voltooi is. Beide die werke is in opdrag van die Skotse kunsbegunstiger Edward James deur Dalí gemaak; James, 'n eksentrieke karakter wat 'n groot Engelse landgoed geërf het toe hy vyf was, was een van die vernaamste ondersteuners van die surrealiste in die 1930's. Volgens die galerybyskrif in die Tate-galery het "krewe en telefone sterk seksuele konnotasies vir [Dalí]" gehad en het hy "'n noue analogie tussen kos en seks getrek". Die telefoon was funksioneel en James het vier daarvan by Dalí gekoop om die telefone in sy oordhuis te vervang. Een word nou in die Tate-galery uitgestal; die tweede in die Duitse Telefoonmuseum in Frankfurt; die derde behoort aan die Edward James-stigting en die vierde is in die Nasionale Galery van Australië.
Dalí word in die teaterwêreld onthou vir die vervaardiging van die toneeldekor vir García Lorca se 1927 romantiese toneelstuk, Mariana Pineda. Vir Bacchanale (1939), 'n ballet wat gebaseer is en getoonset is volgens Richard Wagner se opera Tannhäuser (1845), het Dalí die verhoogontwerp en die libretto verskaf. Bacchanale was gevolg deur dekorontwerp vir Labyrinth in 1941 en The Three-Cornered Hat in 1949.
Dalí se erkenning van die nuwe wetenskap was opgesom in "Die disintegrasie van die volharding van herinnering" (La desintegración de la persistencia de la memoria), wat in 1954 verskyn het. Die skildery was 'n terugblik op die eertydse "Die volharding van herinnering", maar dié keer was die oorspronklike beelde as versplinter en gedisintegreer uitgebeeld.
Darfoer
Darfoer (Arabies: دار فور / dār fūr, Engels: Darfur) is 'n streek van Soedan en lê in die weste van die land en grens an Libië in die noorde, Tsjad in die weste, die Sentraal-Afrikaanse Republiek en Suid-Soedan in die suide. Darfoer het 'n oppervlakte van 509 075 km² en het in 2010 sowat 5 000 000 inwoners gehad. Sedert 2003 is daar die Darfoer-konflik, waarin 400 000 Mense sterf en 2 500 000 uit Darfoer gevlug het.
Pous Johannes X
Pontifikaat
Pous Johannes X het ook sy getroue vriend Petrus, biskop van Orte na Duitsland getuur. Petrus hou in 916 'n sinode by Hohenaltheim en het goeie betrekkinge met koning Koenraad gehandhaaf. Johannes het hom ook bemoei met kerksake in Frankryk. Hertog Heribert van Akwitanië het koning Karel die Eenvoudige gevange geneem in 923 en geëis dat sy vyfjaar oue seun Hugo van Vermandois, aartsbiskop van Reims word. Die pous het toegegee aan die eis toe Heribert belowe het om die koning vry te laat.
Weens sy verbond met Hugo van die Provence het Johannes X in onguns geraak by Marozia van die familie van Theophyilactus en word hy afgeset en in die Engeleburg opgesluit in 928, waar hy in Desember van dieselfde jaar sterf. Hy is waarskynlik op aanstigting van Marozia vergiftig of versmoor.
Meervoud
In Afrikaans is die lidwoord wat meervoude voorafgaan die. Die lidwoord 'n word nooit voor meervoude gebruik nie. In vele ander tale beïnvloed meervoudigheid ander woorde in die sin, maar in Afrikaans bly meeste ander woorde onveranderd met die gebruik van enkelvoud teenoor meervoud.
Uitgang op -f
Wanneer 'n woord op 'n -f eindig, val die -f soms weg, dan sit ons 'n -we in plek van die -f, byvoorbeeld:
Geen enkelvoud
Daar is sekere woorde wat net in die meervoud gebruik word, byvoorbeeld:
Pous Eleuterus
Biografie
Pous Eleuterus is gebore in Nicopolis in Epirus (Griekeland) en oorlede op 24 Mei 185 of 193. In 171 of 177 volg hy Pous Soter op en word na sy dood opgevolg deur Pous Victor I. Hy is pous tydens die keiserlike bewind van Markus Aurelius en Commodus. Sy tydgenoot Hegesippus skryf dat hy 'n diaken was in die gemeente van Rome tydens Pous Anicetus en Pous Soter. Die naam Eleuterus beteken ‘bevryder’.
Eleuterus en die Montaniste
In Rome het die Gnostici en die Montaniste aangehou om teen die Rooms-Katolieke Kerk te preek. Pous Eleuterus het toe (waarskynlik) 'n dekreet uitgevaardig waarin staan dat geen soort voedsel vir Christene onaanvaarbaar is.
Nota
Saamgestel uit die Nederlandse, Engelse, Duitse en Franse wiki's.
Lorraine, Limpopo
Lorraine is 'n nedersetting in die ooste van die Limpopoprovinsie, Suid-Afrika. Dit val onder die beheer van die Maruleng Plaaslike Munisipaliteit wat onder die Mopani-distriksmunisipaliteit ressorteer.
Pous Leo VI
Pontifikaat
Daar bestaan twyfel oor die wettigheid van Leo VI (en sy opvolger Stefanus VII (VIII)) se verkiesing omdat Pous Johannes X nog gelewe het as gevangene in die Engeleburg.
Nikolai Bagration
Tweede Vryheidsoorlog
Bagration het teregstelling vrygespring as gevolg van sy adellike afkoms en is as krygsgevangene na St. Helena gestuur. Op die eiland het Bagration sport onder die Boere en Britte aangemoedig. Bagration het met groot lof gepraat oor die vegvaardighede van die Boere en het leiers soos genls. De la Rey, Louis Botha en Christiaan de Wet bewonder. Hy was egter afgesit oor die manier waarop die Boere met die ander inheemse bevolkings omgegaan het.
Privaatlewe
Bagration is in 1902 met Anna Buchkiashvili getroud. Hulle het ses kinders gehad. Sy memoirs is in 1951 vir die eerste keer uitgegee in Tbilisi met die titel Burebtan ("ბურებთან" -“Met die Boere”). Die Georgiese regering beplan om die murasie van die Mukhransky-paleis, wat verwoes is in die revolusie, te restoureer om as ’n museum en inligtingsentrum te dien met die hooffokus op Niko die Boer en die Tweede Vryheidsoorlog.
Twente
Geskiedenis
Sedert die middeleeue word Twente bewoond deur die Sakse. Die streek word in die 8e eeu verower deur die Franke, wat die Christendom het verspreid. Vanaf die 10e eeu het die bestuur van Twente geval onder die biskoppe van Utrecht. Tydens die middeleeue het acht Twentse plaatse stadsregte gekry:
In die sestiger jare van die 20e eeu het die Twentse industrie ingestort, deur konkurensie van lae lone lande. Net enkele fabrieke het gebly. In 1961 is die Universiteit Twente (in Enschede) gestig, wat die instroming van tegnologische maatskappye in Twente bie het bevorder. Op 13 Mei 2000 is Enschede en Twente wêreldnuus as in die wyk Roombeek 'n vuurwerkfabriek ontplof, waarby 23 mense het gesterf.
Aletta Coetzee
Aletta Johanna (Lettie) Coetzee (née Van Rooy, Steynsburg, Kaapkolonie, 24 Oktober 1894 – Pretoria, Suid-Afrika, 24 Desember 1978) was die eggenote van prof. J. Chris Coetzee, in lewe rektor van die PU vir CHO.
Waardering
regs|duimnael|300px|Aletta Coetzee, haar man, rof. [[J. Chris Coetzee, en hul kinders: (agter) Marietjie en Louwtjie; (voor) Christie (latere professor aan die Teologiese Skool Potchefstroom) en Charl.]] Deur al die jare het Aletta Coetzee haar man getrou bygestaan. Prof. Coetzee het besonder baie nagraadse studente gehad, wat hom gedurende naweke en soms ook te enige tyd kom spreek het. Sy het in stilte altyd vir hierdie besoekers reggestaan. Nadat haar man rektor geword het, het haar sosiale werksaamhede aanmerklik toegeneem. Saam met haar man is nie alleen besoek aan die groot aantal personeellede gebring nie, maar waar droefheid of blydskap of siekte in 'n huisgesin was, was prof. en mev. Coetzee van die eerste besoekers. Hierby moes menigvuldige amptelike geleenthede gereeld bygewoon word. Van begin Julie tot einde Oktober 1958 was sy saam met haar man op 'n amptelike besoek aan die Verenigde State van Amerika en Kanada. Hier moes hulle veelvuldig reis en het hulle nooit tot rus gekom nie. As moeder van 'n dogter en drie seuns het sy haar huis steeds vooropgestel. Al die jare het sy baie in musiek, in kunsnaaldwerk en in haar blomtuin belanggestel.
Leonardo da Vinci
As 'n ingenieur was baie van Leonardo se idees sy eie tyd vooruit: in konsep het Leonardo 'n helikopter, 'n tenk, die gebruik van gekonsentreerde sonenergie, 'n sakrekenaar, 'n kru teorie oor plaat-tektonika en baie ander konsepte uitgevind. Relatief min van sy eie ontwerpe was ooit gebou of enigsins uitvoerbaar tydens sy eie leeftyd. maar sommige van sy kleiner uitvindings, soos 'n outomatiese spoelopwenner en 'n masjien wat die trekvastheid van draad toets, het die vervaardigingswêreld onbesonge betree. As 'n wetenskaplike het hy die stand van kennis in die gebiede van ontleedkunde, siviele ingenieurswese, optika en waterloopkunde besonders bevorder.
Vroeë lewe: 1452–1466
Leonardo het self slegs twee gebeurtenisse uit sy jeug aangeteken. Die eerste (wat hy as 'n voorbode beskou het) was toe 'n valk uit die lug geval het, oor sy wiegie bly hang het en sy stertvere oor Leonardo se gesig gevee het. Die tweede gebeurtenis het plaasgevind tydens 'n verkenningstog in die berge. Leonardo het 'n grot ontdek en sy emosies rakende die verkenning van die grot aangeteken: aan die een kant was hy doodbang dat 'n groot monster daar binne mag wegkruip, maar aan die anderkant was hy uiters nuuskierig om uit te vind wat werklik binne-in die grot was.
Professionele lewe, 1476–1513
In 1478 het hy opdrag gekry om 'n altaarstuk vir die Kapel van St. Bernard te verf en in 1481 het die Monnike van Scopeto hom opdrag gegee om die Aanbidding van die drie Wyses te skilder. Volgens Vasari was Leonardo 'n talentvolle musikant en in 1482 het Leonardo 'n lier in die vorm van 'n perd se kop gemaak. Lorenzo de' Medici was so beïndruk hiermee, dat hy besluit het om beide die lier en sy maker na Milaan te stuur, in 'n poging om vrede te sluit met Ludovico il Moro, die Hertog van Milaan. Dit was in hierdie tyd dat Leonardo 'n veel aangehaalde brief aan Ludovico geskryf het, waarin hy 'n beskrywing maak van die baie wonderlike en verskillende dinge wat hy as ingenieur kan verrig en om die heer in te lig dat hy ook kan verf.
Florence — Leonardo se kunssinnige en sosiale agtergrond
Leonardo was een van Sandro Botticelli, Domenico Ghirlandaio en Pietro Perugino se tydgenote, alhoewel hierdie drie skilders al drie 'n bietjie ouer as hy was. Hy sou hulle by Verrocchio se werkswinkel ontmoet het, siende dat hulle assosiasies met Leonardo se meester gehad het, asook by die Medici-akademie. Botticelli was in besonder 'n gunsteling van die Medici-familie en sy sukses as 'n skilder was verseker. Ghirlandaio en Perugino was beide uiters produktief en het groot werkswinkels gehad. Hulle het met bevoegdheid opdragte vir tevrede begunstigers voltooi: Ghirlandaio het die vermoë gehad om ryk burgers in groot godsdienstige fresko's uit te beeld, terwyl Perugino daartoe in staat was om 'n skare heiliges en engele met onuitputlike onskuld en skatlikheid uit te beeld.
Alhoewel hulle gewoonlik saam gegroepeer word as die drie reuse van die sogenaamde Hoë Renaissaice, was Leonardo, Michelangelo en Raphael van verskillende generasies afkomstig. Leonardo was 23 to Michelangelo in 1546 gebore is en 31 met die geboorte van Raphael in 1520. Raphael het in 1520 gesterf, een jaar ná Leonardo, maar Michelangelo sou nog 'n verdere 45 jaar voortgaan met die skep van meesterstukke.
Anatomie
Siende dat hy 'n suksesvolle kunstenaar was, het hy toestemming ontvang om menslike lyke te ontleed by die Santa Maria Nuova-hospitaal in Florence en later by hospitale in Milaan en Rome. Vanaf 1510 tot 1511 het hy in sy studies saamgewerk met dokter Marcantonio della Torre en die twee het saam 'n teoretiese werk oor anatomie voorberei waarvoor Leonardo meer as 200 tekeninge gemaak het. Dit was slegs in 1680 gepubliseer, 161 jaar na sy dood, onder die titel Verhandeling oor skilder.
Leonardo, die legende
Die belangstelling in Leonardo het sedertdien nie gekwyn nie. Die skares staan steeds tou om sy bekendste kunswerke te sien, T-hemde vertoon sy bekendste tekeninge en skrywers (soos Vasari) hou aan om hulle aan sy vernuf te verwonder, oor sy privaat lewe te spekuleer en hulself af te vra waarin so 'n intelligente persoon werklik geglo het.
Ikonografie
Ikonografie in Indiese godsdienstige kuns
Die kern van die ikonografie en hagiografie van Indiese gelowe word deur mudra of gebare met spesifieke betekenisse gevorm. Ander kenmerke sluit die ligkring en stralekrans in wat ook in Christelike en Islamitiese kuns voorkom, en goddelike eienskappe wat deur asana en rituele instrumente soos die dharmachakra, vajra, dadar, chhatra, sauwastika, phurba en danda verteenwoordig word. Verdere kenmerke is die simboliese gebruik van kleur wat die Klassieke Elemente of Mahabhuta en letters en bija-lettergrepe van heilige alfabetiese geskrifte aandui. Onder die invloed van tantra-kuns het esoteriese betekenisse ontstaan wat slegs aan ingewydes bekend is. Dit is 'n besonder sterk kenmerk van Tibettaanse kuns. Die kuns van Indiese gelowe, veral Hindoes, word deur heilige tekste, naamlik die Aagama, gereguleer wat die verhoudings en proporsie van die ikoon, sowel as die stemming van die hooffiguur binne 'n konteks beskryf.
Alhoewel ikoniese voorstelling van 'n enkele figuur die oorheersende soort Boeddhistiese kunswerk is, word groot rotsreliëf- of fresco-verhale oor die Lewe van die Boeddha of staaltjies oor sy vorige lewens, by plekke soos Sarnath, Ajanta en Borobudor aangetref, veral in vroeër tydperke. Aan die ander kant het narratiewe tonele in Hindoe-kuns die afgelope eeue taamlik algemeen geraak, veral in miniatuurskilderye van die lewens van Krisjna en Rama.
Submersed
Geskiedenis
Na die ontbinding van Submersed het Donald Carpenter aangesluit by die groep Million Man Army en Nothing In Return met Lance Arny. Sedert die ontbinding van Million Man Army het Moye sy eie produksiemaatskappy genaams Mike Moye Productions begin terwyl Carpenter Nothing In Return na ’n kort rukkie verlaat het. Hy het sedertdien saamgespan in ’n nuwe groep genaamd Eye Empire saam met Corey Lowery en B.C. Kochmit, voormalige lede van Dark New Day.
Gagik
Gagik (in Westelike Armeens gespel as Kakig) is 'n algemene Armeense naam. Die naam kan verwys na:
Mike Pompeo
Michael Richard Pompeo (gebore 30 Desember 1963) is 'n Amerikaanse politikus en prokureur en was van 26 April 2018 tot 21 Januarie 2021 die 70ste minister van buitelandse sake van die Verenigde State. Hy is 'n voormalige offisier in die Weermag van die Verenigde State en was direkteur van die Central Intelligence Agency van Januarie 2017 tot April 2018.
Yshokkie
In 1908 is die Ligue Internationale de Hockey sur Glace (later die International Ice Hockey Federation; IIHF) deur Groot-Brittanje, Frankryk, Switserland, Boheme (teenswoordige Tsjeggo-Slowakye) en België gestig. Die eerste Europese kampioenskap is in 1910 in Les Avants in die Switserse Alpe gehou en is deur Engeland gewen. In 1920 het die sport ŉ onderafdeling van die Olimpiese Spele geword.
Voor die Tweede Wêreldoorlog was Engeland die voorste yshokkieland in Europa - in 1936 tydens die Winterspele by Garmisch-Partenkirchen het die Engelse span selfs die onoorwonne Kanadese verslaan. Namate yshokkie in verskeie ander lande gewild geraak het, het veral die Sowjetunie en Tsjeggo-Slowakye, gevolg deur Finland en Swede, na die Tweede Wêreldoorlog gedugte teenstanders van die Kanadese geword.
66ste Oscar-toekenningsaand
Nog ’n suksesvolle prent was The Piano, wat agt benoemings gekry en drie Oscars gewen het. Anna Paquin was op 11-jarige ouderdom die tweede jongste wenner van ’n Oscar (naas Tatum O'Neal, wat dit op 10 gewen het). Die regisseur, Jane Campion, was net die tweede vrou wat vir beste regisseur benoem is; sy het nie in dié kategorie gewen nie, maar wel vir beste oorspronklike draaiboek.